Aalborg Stiftstidende, 1839-03-11
Af denne interessante Meddelse leverer Kbhvnsposten adskillige Uddrag. "J Løgstør", hedder det saaledes, har Stormfloden meer end paa noget andet Sted i dette Amt anrettet Ødelæggelse; og da de Beretninger herom, som have været indførte i de offentlige Blade, i det Væsenlige indeholde Sandhed, og ikke ere overdrevne, kan jeg henholde mig til disse. 22 Familier bleve huusvilde, og 8 Familier, hvis Vaaningshuse bleve gjorte ubrugelige, nødsagedes at flytte ind i deres Bag- og Sidebygninger. (Om Skaden i Sebbersund er her i Bladet tidligere meddeelt.) Stiftamtmanden bemærker derhos, at ved de af den locale Øvrighed, Hr. Secretair Svanenskjold, i orening med Hr. Pastor Troyel, Byens Repræsentanter og flere agtværdige Borgere, strax tagne kraftige Forholdsregler, ere de huusvilde Familier midlertidigen blevne underbragte, og at ved en i Jurisdictionen foranstaltet Collect var til den 16de f. M. indkommet og tildeels uddeelt 175 Rbd., 12 Tdr. 2 Skpr. Rug og nogle Victualier af Brød og Ost; flere Bidrag fra andre Dele af Jurisdictionen forventedes, ligesom ogsaa en Gave af 100 Rbd. fra en privat Mand var anviist. J Nibe og tilstødende District er Skaden, som bekjendt, anslaaet til omtr. 1245 Rbd. "Jhvorvel vel dette Beløb - hedder det – heldigviis ikke er meget betydeligt, er Skaden dog, for ikke faa blandt denne Egns ved Sildefiskeriets Ophør forarmede Beboere, forholdsviis meget følelig. Jeg antager derfor, at en Andeel i den tilsendte Gave bør tilflyde denne Egn, og har indbudet Stedets Øvrighed, Hr. By- og Herredsfoged Lynge, til at conferere med mig, saavel herom, som om Valget af de Flere blandt denne Egns Beboere, der kunde anmodes om at forestaae Fordelingen. – J Gislum Herred har Skaden meest bestaaet i Ødelæggelse af Engbund, og dens Udstrækning kan, paa Grund af Aarstiden, ei fuldelig bedømmes, ligesom den, efter sin Natur, ei heller har kunne fremkalde nogen øieblikkelig, hurtig Hjælp udfordrende Nød. Dog have forskjellige Beboere af Launs og Alstrup, foruden Skade paa deres Jordeiendomme, lidt Tab paa Baade, Huusgeraad, Kreatur, Avl osv., til et af Hr. Pastor Lund opgivet Beløb af 246 Rbd. Pastor Lund, som af Dhrr. selv er udseet til Medlem af Fordelings-Committeen, og Hr. By- og Herredsfoged Jansen i Hobro, under hvis Jurisdiction dette Herred henhører, og som jeg derfor har indbudet til at tiltræde Forhandlingerne, ville nærmere oplyse, hvorvidt nogen af disse Beboere, eller Andre i Herredet, kunne tilkomme Andeel i Gaven efter dennes Bestemmelse." J selve Kjøbstaden Aalborg have vel adskillige Pakhuuseiere lidt Skade paa deres Magazinbeholdninger; men det antages, at den ikke har været ødelæggende, eller i betydelig Grad følelig for Nogen. Heller ikke turde nogen egentlig øieblikkelig Nød være opstaaet ved Beskadigelserne paa Marker og Enge i Kjær Herred og ved den partielle Ødelæggelse af Skibsbroen ved Hals, en privat Eiendom, som er forbunden med Ret til Oppebørsel af Bropenge. Jhvorvel, saa slutter Hr. Bluhmes Meddelelse, 3de Taxationer, jeg i denne Skrivelse har havt Leilighed til at paaberaabe mig, ere saadanne, som optoges umiddelbart efter de skete Ødelæggelser, altsaa nærmest ved Beboerne af de ødelagte Egne, og ikke edeligen bekræftede, og ihvorvel der nu, efter desangaaende modtagen høiere befaling, bliver foranstaltet ved af Retten udmeldte upartiske Mænd edelige og om muligt nøiagtigere Taxationer, har jeg dog ingen Grund til at kalde Rigtigheden af hine i Tvivl. Der er vist intet Sted af alle de, Stormfloden har naaet her i Jylland, som forholdsviis har lidt større Skade end Løgstør, og der er vist heller intet, som paa Grund af dets Beliggenhed paa en flad og lav Strand tæt ved Fjorden, i høiere Grad er udsat for Gjentagelse af Ødelæggelsen, og altsaa nødsaget til at bære høist betydelige Omkostninger for at vinde større fremtidig Sikkerhed. Dette, i Forening med den Nød, som Sildefiskeriets Ophør nu i flere Aar har paadraget Nibe og Løgstør, hvis fornemste og næsten eneste Næringskilde dette Fiskeri directe og inddirecte udgjorde, qvalificerer vist disse Byers Jndvaanere til deres menneskekjærlige Medborgeres fortrinlige Opmærksomhed ved den nærværende sørgelige Leilighed; og jeg tillader mig derfor at henstille til Dherrers nærmere Overveielse, hvorvidt De, efterat have erhvervet de fuldstændige Oplysninger om den udenfor Aalborg Amt anrettede Ødelæggelse, som det ikke staaer i min Magt at meddele, maatte finde Grund til, af den Beholdning, som ifølge Deres Skrivelse af 16de f. M. endnu haves tilbage, at lade disse Egne tilflyde et yderligere Bidrag." Jndsamlingscommitteen har derefter af det i Behold havende Beløb endvidere tilstillet Stiftamtmanden 200 Rbd. til Uddeling paa de nødlidende Steder.